CELEX: C2007/183/64
Language: mt
Date: 2007-08-04 00:00:00
Title: Kawża T-346/06 R: Digriet tal-President tal-Qorti tal-Prim'Istanza tas- 7 ta' Ġunju 2007 — IMS vs Il-Kummissjoni (Talba għal miżuri provviżorji — Talba għal sospensjoni ta' eżekuzzjoni — Direttiva 98/37/KE — Ammissibbiltà — Fumus boni juris — Urġenza — Ibbilanċjar ta' l-interessi)

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/33
            
         Digriet tal-President tal-Qorti tal-Prim'Istanza tas-7 ta' Ġunju 2007 — IMS vs Il-Kummissjoni
   (Kawża T-346/06 R)
   (Talba għal miżuri provviżorji - Talba għal sospensjoni ta' eżekuzzjoni - Direttiva 98/37/KE - Ammissibbiltà - Fumus boni juris - Urġenza - Ibbilanċjar ta' l-interessi)
   (2007/C 183/64)
   Lingwa tal-kawża: It-Taljan
   Partijiet
   
      Rikorrenti: Industria Masetto Schio Srl (IMS) (Schio, l-Italja) (rappreżentanti: F. Colonna u T. Romolotti, avukati)
   
      Konvenuta: Il-Kummissjoni tal-Komunitajiet Ewropej (rappreżentanti: C. Zadra u D. Lawunmi, aġenti)
   Suġġett tal-kawża
   Talba għal sospensjoni ta' l-eżekuzzjoni ta' l-Opinjoni tal-Kummissjoni C(2006) 3914 tas-6 ta' Settembru 2006, dwar miżura ta' projbizzjoni, adottata mill-awtoritajiet Franċiżi fir-rigward ta' ċerti preses mekkaniċi bit-trade mark IMS.
   Dispożittiv
   
               1)
            
            
               L-eżekuzzjoni ta' l-Opinjoni tal-Kummissjoni C(2006) 3914 tas-6 ta' Settembru 2006, dwar miżura ta' projbizzjoni, adottata mill-awtoritajiet Franċiżi fir-rigward ta' ċerti preses mekkaniċi bit-trade mark IMS, hija sospiża sakemm il-Qorti tal-Prim'Istanza tiddeċiedi l-kawża prinċipali.
            
         
               2)
            
            
               L-ispejjeż huma rriżervati.